## El Consell prorroga la col·laboració entre l’Institut Cartogràfic Valencià i l’Institut Geològic i Miner d’Espanya per a actualitzar la cartografia

*** Esta cooperació se centra en la cartografia geològica i geomorfològica a escala 1.25.000 en l’àmbit de la Comunitat Valenciana
* Es prorroga la vigència del conveni fins al 30 de juny de 2025**

El Consell ha acordat prorrogar un conveni entre l’Institut Cartogràfic Valencià   (ICV) i el Consell Superior d’Investigacions Científiques (CSIC), a través del seu Institut Geològic i Miner d’Espanya (IGME), per a actualitzar la cartografia geològica i geomorfològica de la Comunitat Valenciana.

La Conselleria de Medi Ambient, Infraestructures i Territori destinarà en 2024 un total de 137.500 euros a esta col·laboració, i, mitjançant l’addenda aprovada pel Consell, les parts decidixen la pròrroga de la vigència del conveni fins al 30 de juny de 2025.

L’ICV, organisme autònom adscrit a la Conselleria de Medi Ambient, Infraestructures i Territori, té les competències en matèria cartogràfica i geodèsica en l’àmbit de la Comunitat Valenciana, a fi d’impulsar, coordinar i fomentar les tasques de desenrotllament cartogràfic, fotogramètric, geodèsic, topogràfic i de qualsevol altra tecnologia geogràfica. I s’encarrega també de la creació i el manteniment de la infraestructura cartogràfica, dins de la qual s’inclou la cartografia geològica.

D’altra banda, l’Institut Geològic i Miner d’Espanya compta amb l’Àrea de Geologia, Geomorfologia i Cartografia Geològica, que té una àmplia experiència en el desenrotllament de plans de cartografia geològica i en la problemàtica geològica específica del territori de la Comunitat Valenciana.

Els dos organismes van subscriure el 28 de juliol de 2020 un conveni pel qual es regula el marc específic de col·laboració per a la realització d’una nova cartografia geològica digital contínua a escala 1.25.000 del territori de la Comunitat Valenciana.

Fecha: 03/12/2024